Мы добра ведаем праблемы нашых народаў, крызіс, у якім знаходзіцца ўвесь еўрапейскі кантынент, тэрарызм і ўзброеныя канфлікты, палітычную барацьбу і расізм. Крызіс ня толькі эканамічны, але і духоўны. Мы, хрысьціяне, у нашай ідэнтычнасьці католікаў усходніх абрадаў, пакліканыя быць найбольш праўдзівымі сьведкамі багатай спадчыны нашых Айцоў, якую засьведчылі шматлікія нашыя пастыры і браты. Хочам з радасьцю і энтузіязмам абвяшчаць Добрую Вестку Божай Любові да ўсіх. Мы маем патрэбу ў Богу, каб знайсьці сэнс нашага існаваньня на гэтай зямлі. Ніхто ня можа несьці свой крыж сам, толькі з Богам і з братамі. Таму хочам падкрэсьліць, што Хрыстос ня ёсьць далёкім ад нашага жыцьця. Ён просіць давяраць Яму. У нашых жыцьцёвых клопатах мы знаходзім у Ім скалу, на якую можам абаперціся.